Prva bitka kod Legéa
<s>Prva bitka kod Legéa se odigrala 30. aprila 1793. godine na zapadu Francuske za vrijeme Rata u Vendéeu između snaga republikanske vlade pod komadom generala Gabriela Boisguyona na jednoj, i vandejskih kontrarevolucionarnih pobunjenika na drugoj strani.</s><s>Do nje je došlo nakon što je republikanski general Jean-Michel Beysser iz svog sjedišta u mjestu Machecoul, koga je prije toga bio osvojio u bitci, poslao svog ađutanta Boisguyona da sa 600 ljudi i 2 topa zauzme obližnje mjesto Legé.</s><s>Boisguyonu su se suprostavilo 1500 pobunjenika na čelu sa Françoisom Charetteom; oni su uz brojčanu nadmoć iskoristili povoljan taktički položaj, odnosno to da je Boisguyon nastojao napredoavti uskim putem, ostavivši bokove nezaštićene.</s><s>Charette je poslao nekoliko ljudi da na republikance pucaju iz šume, a što je na kraju dovelo do panike i rasula.</s><s>Republikanci su se povukli prema Machecoulu, ostavivši pobunjenicima oba topa.</s><s>Sama bitka nije imala značajnije posljedice, jer je sljedeći dan general Canclaux, zapovjednik republikanske Armije obale Bresta stigao u Nantes i zapovijedio koncentrični napad na Legé.</s><s>Charette se, suočen sa brojčanim nadmoćnim neprijateljem, odlučio povući i Legé prepustiti bez borbe.</s>

<s>Izvori</s>

<s>Literatura
 , p. 182-183. tekst na Google Books.
 , p. 16-17.
 , p. 205-217.
 , p. 36.</s>

<s>1793
Vandejski rat</s>

